**Bosna i Hercegovina**

**Federacija Bosne i Hercegovine**

**Tuzlanski kanton**

**GRAD TUZLA**

**GRADSKO VIJEĆE**

Broj: 01-05-**5704**-2015**/9**

Tuzla, **24.12.2015.** godine

**TUZLANSKI KANTON**

**1.Vlada Tuzlanskog kantona**

**2.Ministarstvo za prostorno uređenje i zaštitu okoline Tuzlanskog kantona**

**3.Ministarstvo zdravstva Tuzlanskog kantona**

**PREDMET:** Obavještenje o zaključcima **sedamnaeste/redovne/ sjednice** Gradskog vijeća Tuzla održane dana **23.12.2015.**  godine, dostavlja se

Na **sedamnaestoj /redovnoj/** sjedniciGradskog vijeća Grada Tuzla, održanoj dana 23.12.2015 . godine, pod tačkom 9.. razmatrani su:

**9.** INFORMACIJA O ZAGAĐENJU ZRAKA NA PODRUČJU GRADA TUZLA UZ URGENCIJU MINISTARSTVU ZDRAVSTVA I MINISTARSTVU PROSTORNOG UREĐENJA I ZAŠTITU OKOLICE TUZLANSKOG KANTONA ZA PROVOĐENJE PLANA PREVENTIVNIH MJERA VEZANO ZA ZAGAĐENJE ZRAKA U GRADU TUZLA

Tom prilikom su usvojeni slijedeći

**Z A K LJ U Č C I**

**1.**Gradsko vijeće Grada Tuzla konstatuje da nadležno ministarstvo za oblast zaštite okoliša, dostavilo Gradskom vijeću Informaciju o stanju aerozagađenja za posljednjih mjesec dana na zahtjev predsjedavajućeg Gradskog vijeća, a nije dostavilo ranije tražene informacije po Programu rada Gradskog vijeća odnosno Informaciju o stanju u oblasti zaštite okoliša i Informaciju o aerozagađenju

**2**.Gradsko vijeće traži od JP Elektroprivreda BiH Sarajevo- PJ Termoelektrana Tuzla, da okonča projekat odsumporavanja u Termoelektrani Tuzla.

**3**.Gradsko vijeće Tuzla zahtijeva od Vlade Federacije BiH i Federalnog ministarstva energetike, industrije i rudarstva TK da se što prije pristupi realizaciji projekta bloka “7” u Termolektrani Tuzla, kako bi se postojeći blokovi zamijenili ekološki prihvatljivim. Do realizacije ovog projekta, neophodno je da JP Elektroprivreda BiH sukladno Zakonu o zaštiti okoliša izdvoji sredstva na ime dodatne naknade radi kompenzacije zbog aerozagađenja i ugrožavanja zdravlja ljudi na području grada Tuzla. Gradsko vijeće Tuzla, traži da se sredstva na ime kompenzacije zbog ugrožavanja okoliša i zdravlja ljudi, izdvoje već u 2016. godini.

**4**.Traži se od Tuzlanskog kantona, da se pristupi izmjeni Plana interventnih mjera s ciljem uspostavljanja konkretnih mehanizama i aktivnosti na sprečavanju aerozagađenja i zaštite zdravlja građanki i građana.

**5**.Gradsko vijeće Tuzla, traži da se važeći standardi usaglase sa Svjetskim i Evropskim eko standardima, kako bi rizici, epizode upozorenja, epizode pripravnosti i epizode uzbune bili isti kao u drugim zemljama.

**6**.Neophodno je pratiti prognoze Hidrometeorološkog saveza Federacije Bosne i Hercegovine, te ukoliko će vremenske prilike koje izazivaju zagađenje će trajati duže, sagledati zakonske mogućnosti proglašenja stanja prirodne nesreće na području grada Tuzla.

**7.**Ministarstvo prostornog uređenja i zaštitu TK okoliša će za sjednicu u januaru 2015. godine dostaviti Gradskom vijeću Grada Tuzla Informaciju o aerozagađenju za 2015. godinu.Traži se od Ministarstva prostornog uređenja i zaštitu okoliša, da pristupi izradi Strategije zaštite okoliša, kao i da se krene sa aktivnostima o praćenju kvaliteta tla.

**8**.Traži se od Ministarstva zdravlja TK da u saradnji sa epidemiološkom službom za januarsku sjednicu Gradskog vijeća Tuzla, dostavi informaciju o broju respiratornih, opstruktivnih i hroničnih opstruktivnih bolesti, kardiovaskularnih oboljenja i smrtnosti uzrokovanog zagađenjem zraka tokom 2015. godine.

**9**.Traži se Federalne uprave za inspekcijske poslove i Kantonalne uprave za inspekcijske poslove da vrši pojačan nadzor nad operaterima, da li ispunjavaju uvjete iz okolinske dozvole, a onima koji takve uvjete ne ispunjavaju uskratiti okolinske dozvole u budućnosti.

**10.**S obzirom na nedovoljan broj inspektora iz oblasti zaštite okoliša, traži se od Vlade Federacije da sistematizira i primi veći broj federalnih okolišnih inspektora, a os Vlade Tuzlanskog kantona da sistematizira i primi veći broj inspektora iz oblasti okoliša.

**11.**Služba za komunalne poslove, izgradnju i pitanja mjesnih zajednica se obavezuje da za sjednicu Gradskog vijeća Grada Tuzla u januaru 2016. godine, dostavi informaciju o broju toplificiranih objekata u zadnjih godinu dana i da ubuduće redovno izvještava Gradsko vijeće Tuzla o projektima toplifikacije.

**12**.Traži se od Ministarstva prostornog uređenja i zaštitu okoliša, da na pogodnim mjestima u Gradu Tuzla postavi ispravne displeje sa podacima o zagađenju zraka (pored lokacije “Skver” i na drugim lokacijama.

**13**.Traži se od Minstarstva obrazovanja, nauke, kulture i sporta TK, da sagleda zakonske mogućnosti, da se radi zdravlja djece privremeno obustavi nastava zbog zagađenja zraka.

**14.**Nastaviti aktivnosti na toplifikaciji grada Tuzla, realizaciji ekoloških projekata i apliciranju kod fondova EU za ove projekte, intenzivirati uspostavi zelenog vala i provesti druge mjere iz nadležnosti Grada Tuzla, koje su uzroci aerozagađenja.

**15.**Zadužuje se Gradonačelnik Grada Tuzla, da sukladno ranijim zaključcima Vijeća pripremi inicijative za vraćanje nadležnosti gradovima i općinama u oblasti zaštite okoliša.

**16**.Traži se od Zavoda za javno zdravstvo Tuzlanskog kantona, da Gradskom vijeću Tuzla dostavi Informaciju o kretanju bolesti, čiji je uzrok onečiščenje zraka (prvenstveno respiratorne, kardiovaskukarne itd.)

**17.** Formirati Stručni Tim koji će analizirati do sada usvojene zaključke Gradskog vijeća Tuzla, te voditi aktivnosti na njihovoj realizaciji.

**18**.Sa sjednice Gradskog vijeća Grada Tuzla poslati saopštenje za javnost sa zaključima ove sjednice.

*Ovo obavještenje vam se dostavlja na znanje, a verificirane zaključke ćete dobiti po usvajanju skraćene verzije zapisnika sa* ***sedamnaeste/redovne/ sjednice*** *Gradskog vijeća Tuzla održane dana* ***23.12.2015.*** *godine.*

**DOSTAVLJENO PREDSJEDAVAJUĆI**

2 x Naslovu

1 x Gradonačelniku Grada Tuzla

1 x Stručna služba za poslove Gradonačelnika J**ozo Nišandžić, prof.**

i koordinaciju rada gradskih službi

1 x Vlada Federacije BiH

1 x Minstarstvo obrazovanja, nauke, kulture i sporta TK

1 x Zavod za javno zdravstvo TK

1 x JP Elektroprivreda BiH

1 x Služba za komunalne poslove, izgradnju i pitanja MZ

1 x Evidenciji

1 x a/a